পল মুর (ক্রিকেটার)

পল ডেভিড মুর (জন্ম: ১০ জুন ১৯৬১) একজন প্রাক্তন আইরিশ প্রথম-শ্রেণির ক্রিকেটার। তিনি ১৯৬১ সালের জুন মাসে কাউন্টি ডাউনের ব্যাঙ্গরে জন্মগ্রহণ করেন এবং সুলিভান আপার স্কুলে পড়াশোনা করেন।

 খেলোয়াড়ী জীবন 
মুর ক্লাব পর্যায়ে হলিউড এবং নর্থ ডাউনের হয়ে উইকেটরক্ষক হিসেবে খেলেছেন। তিনি ১৯৯২ সালে ডান্ডিতে স্কটল্যান্ডের বিপক্ষে আয়ারল্যান্ডের হয়ে একটি প্রথম-শ্রেণির ক্রিকেট ম্যাচ খেলেন। ম্যাচটিতে মুর একবার ব্যাট করেন। আয়ারল্যান্ডের প্রথম ইনিংসে ২৮০ রান সংগ্রহ করেছিল এবং তিনি কোন রান না করেই অপরাজিত থাকেন। স্কটল্যান্ডের প্রথম ইনিংসে উইকেটের পিছনে তিনি দুটি ক্যাচও নেন। ম্যাচটি শেষ পর্যন্ত ড্র হয়। পরে তিনি ১৯৯৪ সালে মেরিলেবোন ক্রিকেট ক্লাবের বিপক্ষে একটি ছোট ম্যাচে আয়ারল্যান্ডের হয়ে খেলেন। ক্রিকেট-জীবনের বাইরে মুর একজন স্থপতি হিসেবে কাজ করেন।

 তথ্যসূত্র 

 বহিঃসংযোগ 


বিষয়শ্রেণী:আইরিশ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম